CELEX: 62012CN0203
Language: sl
Date: 2012-04-30 00:00:00
Title: Zadeva C-203/12: Predlog za sprejetje predhodne odločbe, ki ga je 30. aprila 2012 vložilo Högsta domstolen (Švedska) – Billerud Karlsborg Aktiebolag, Billerud Skärblacka Aktiebolag proti Naturvårdsverket

23.6.2012   
            
            
               SL
            
            
               Uradni list Evropske unije
            
            
               C 184/7
            
         Predlog za sprejetje predhodne odločbe, ki ga je 30. aprila 2012 vložilo Högsta domstolen (Švedska) – Billerud Karlsborg Aktiebolag, Billerud Skärblacka Aktiebolag proti Naturvårdsverket
   (Zadeva C-203/12)
   2012/C 184/12
   Jezik postopka: švedščina
   
      Predložitveno sodišče
   
   Högsta domstolen
   
      Stranke v postopku v glavni stvari
   
   
      Tožeči stranki: Billerud Karlsborg Aktiebolag in Billerud Skärblacka Aktiebolag
   
      Tožena stranka: Naturvårdsverket
   
      Vprašanji za predhodno odločanje
   
   
               1.
            
            
               Ali je treba člen 16(3) in (4) Direktive 2003/87 (1) razlagati tako, da mora upravljavec, ki do 30. aprila ni predal zadostnega števila pravic do emisije, plačati kazen ne glede na vzrok opustitve, na primer če je upravljavec 30. aprila imel dovolj pravic do emisije, vendar jih pomotoma, zaradi upravne napake ali tehnične težave, ni predal?
            
         
               2.
            
            
               Če je odgovor na prvo vprašanje pritrdilen, ali je treba člen 16(3) in (4) Direktive 2003/87 razlagati tako, da se na primer v okoliščinah iz prvega vprašanja kazen mora ali more odpustiti ali znižati?
            
         
      (1)  Direktiva 2003/87/ES evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (posebna izdaja v slovenščini, poglavje 15, zvezek 7, str. 631).